2. ΝΟΜΟΣ 1503 της 23/27 Αυγ. 1918 (ΦΕΚ Α΄ 186) Περί ορισμού τόπου διαμονής αξιωματικών αποτάκτων, αποστράτων κλπ. του Πολ. Ναυτικού. ΄Αρθρον μόνον.-Δια λόγους δημοσίας ασφαλείας, δύναται εν εμπολέμω καταστάσει του Κράτους ο Υπουργός των Ναυτικών να ορίζη εντός του Κράτους τον τόπον της διαμονής των εν διαθεσιμότητι και αργία αξιωματικών ως και των εν αποτάξει και αποστρατεία τοιούτων, ανεξαρτήτως του χρόνου, αφ’ ου οι τελευταίοι ούτοι διατελούσιν εν αποστρατεία ή αποτάξει. Αι αυταί διατάξεις ισχύουσι και δια τους δι’ οιονδήποτε λόγον διαγραφέντας εκ των στελεχών της εφεδρείας του Π. Ναυτικού. Πάσα διάταξις αντικειμένη εις το παρόν καταργείται. Η ισχύς του παρόντος Ν.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον Υπουργόν των Ναυτικών ανατίθεται η του παρόντος Δ/τος δημοσίευσις και εκτέλεσις, ανακοινωθησομένου εις την Βουλήν άμα συνερχομένην. 